РЕПУБЛИКА СРБИЈА

НАРОДНА СКУПШТИНА

Одбор за уставна питања

и законодавство

04 Број: 010-3691/18

14. јун 2019. године

Б е о г р а д

НАРОДНА СКУПШТИНА

Одбор за уставна питања и законодавство, на седници одржаној 14. јуна 2019. године, размотрио је ПРЕДЛОГ ЗА ПРОМЕНУ УСТАВА РЕПУБЛИКЕ СРБИЈЕ, који је поднела Влада (број 010-3691/18 од 30. новембра 2018. године).

Седници је присуствовала Нела Кубуровић, министар правде.

На основу чл. 149. и 156. став 3. Пословника Народне скупштине, Одбор за уставна питања и законодавство подноси

И З В Е Ш Т А Ј

Одбор је у складу са чланом 142. Пословника Народне скупштине размотрио Предлог за промену Устава Републике Србије, који је поднела Влада, (број 010-3691/18 од 30. новембра 2018. године), и утврдио да је поднет од стране Уставом овлашћеног предлагача и у прописаном облику.

За известиоца Одбора на седници Народне скупштине одређен је председник Одбора.

ПРЕДСЕДНИК

Ђорђе Комленски